Området er del av Den kaledonske fjellkjede, og storparten av fjellgrunnen består av glimmerskifer. Det er også et avgrenset parti med granitt. Bergartene er foldet og metamorf (omdannede). Skifrighetsretninger (retningen av tynne flak i berget) og lagtykkelser er sterkt varierende, de geologiske forholdene er ellers kompliserte. Det er ikke mye løsmasser i dalen. I forbindelse med beltet av glimmerskifer er det også et to kilometer bred lag med kalkstein.